খেলোয়াড়ী জীবন থেকে অবসর নেয়ার পর ফারব্রেস কোচের ভূমিকায় অবতীর্ণ হন। ২০০০ সালে তিনি ইংল্যান্ড অনূর্ধ্ব-১৯ ক্রিকেট দল ও ইংল্যান্ড জাতীয় মহিলা ক্রিকেট দলের কোচের নেতৃত্ব দেন। কেন্ট একাডেমিতে দায়িত্ব পালনশেষে জুলাই, ২০০৭ সালে শ্রীলঙ্কার কোচ ট্রেভর বেলিসের অধীনে সহকারী কোচের দায়িত্ব পালন করেন। মার্চ, ২০০৯ সালে লাহোরে শ্রীলঙ্কা দলের উপর সন্ত্রাসীদের অতর্কিত আক্রমণে তিনি হাল্কা আঘাতপ্রাপ্ত হয়েছিলেন। ৩১ জুলাই, ২০০৯ তারিখে ২০১০ মৌসুমের জন্য কেন্টের প্রথম-দলীয় কোচ হিসেবে নিযুক্ত হন। ক্যান্টারবুরি ত্যাগ করে ২০১২ মৌসুমে ফারব্রেস ইয়র্কশায়ারের দ্বিতীয় একাদশে কোচের দায়িত্ব পান।